Štev.: 023-206/2021

Datum: 4. 6. 2021

|  |
| --- |
| **Obvestilo za starše – celovita prenova Enote Sapramiška** |

Spoštovani starši.  
  
Od 1. julija 2020 dalje bo potekala celovita prenova Enote Sapramiška na Ulici pregnancev 6, ki bo predvidoma zaključena konec oktobra 2021. V času sanacije bo enota v celoti izpraznjena in zaprta.

Iz zgornjih razlogov v času poletnih počitnic ostanejo otroci enote Vid in Mišmaš v svojih matičnih enotah in se ne bodo selili v druge enote, kot je bilo to običajno v času poletnih počitnic. Delovala bo samo ena centralna kuhinja v Enoti Mravljinček na Brodu, zato bomo jedilnike v tem času ustrezno prilagodili.  
  
Pri organizaciji selitve bomo upoštevali vse vidike, da bo v novem okolju za otroke kar najbolje poskrbljeno. Poskrbeli bomo, da bodo z otroki njihovi vzgojitelji oz. osebe, ki jih otroci poznajo. Uspelo nam je zagotoviti prostore v enotah vrtca ter na bližnjih lokacijah v Šentvidu, na Brodu in v Dravljah. Zaradi prostorske stiske žal ne bo možno zagotoviti, da bodo sorojenci skupaj na isti lokaciji. Nekaj težav bo pri parkiranju, zaradi pomanjkanja parkirnih prostorov v Enoti Mravljinček na Brodu, zato vas naprošamo, da to upoštevate in se za ta čas uspete časovno organizirati in prilagoditi.

Starše, ki stanujejo v bližini vrtca in imajo možnost, da pridejo v vrtec peš ali s kolesom naprošamo, da to storijo in odstopijo parkirno mesto staršem, ki bodo otroke vozili iz Šentvida. Za parkiranje staršev bo namenjeno novo parkirišče pred opečnatim prizidkom novega 5. trakta. Dostop je z Martinove poti 14.  
**Pripravljalna dela za premestitev 12 oddelkov začenjamo v juniju 2021,** zaradi selitve opreme in ustrezne priprave prostorov bomo premestitev oddelkov na nove lokacije in vzgojno-izobraževalno delo izvedli **v dveh časovnih terminih.**

|  |
| --- |
| **Načrt in razpored selitve oddelkov je naslednji:** |

**V Enoto Mravljinček na Brodu se 14. 6. seli 6 oddelkov 1. starostnega obdobja:**

* **v telovadnico 5. trakta/ Medvedki 2-**4 (Irena Cvek, Peter Kogovšek) in **Rožice 1-2** (Anita Levačič Tratnik, Vesna Prebil); dostop, 3. zadnji vhod v novem prizidku, **5. traktu, ob Martinovi poti 14**; pozvonite pri Sovicah ali Pikah
* **v likovni atelje 5. trakta/ Miške 2-3** (Marjanca Porenta, Nataša Orel); dostop, 3. zadnji vhod v novem prizidku, **5. traktu, ob Martinovi poti 14**; pozvonite pri Sovicah ali Pikah
* **v telovadnico 4. trakta/Sončki 1-3** (Polona Meljo, Polona Frantar) in **Metuljčki 1-2** (Urška Kljun, Romana Rihter); vhod z ulice Ob Zelenici;
* v zbornico 5. trakta **Zajčki 2-3** (Jana Višnovar, Jaki Lipovec)

Od 14. 6. do predvidoma konca prenove je 6 oddelkov: Rožice, Metuljčki, Sončki, Zajčki, Miške, Medvedki **v Enoti Mravljinček in se ne selijo.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Ostalih 6 oddelkov 2. starosti se 21. 6.** seli v enote Vid, Mišmaš, v prostor ČS Šentvid ob Enoti Mišmaš, prostor gasilnega doma v Šentvidu ter prostor Vrtca Mojca, v Enoto Tinkara ob blokih na Brilejevi ulici in trgovini Spar.

* **v Vrtec Mojca - Enoto Tinkara,** oddelek **Pikapolonice 3-5** (Tina Hawlina, Tjaša Konda) in **Srnice** **3-4** (Damjana Dobnikar, Janja Končar) v Vrtec Mojca, oddelek ostaja **od 21.6. do 31.10. v** E. Tinkara
* **prostor ČS ob Enoti Mišmaš:** **Sovice 4-5** (Maša Bertoncelj, Bojana Gudlin) in **Veverice 5-6** (Anja Volčini, Petra Obadič, Anja Podkrižnik)
* **v gasilski dom v Šentvidu**: **Mucki 5-6** (Špela Bizovičar, Ema Simonič, Nina Može), ob zmanjšanju števila prisotnih otrok v času počitnic se oddelek Mucki preseli v prostore Enote Vid do začetka novega šolskega leta.
* **v Enoto Vid:** **Žogice 2-4** (Mojca Možina, Nina Vrhovnik) v igralnico Palčki,
* Palčki 4-5 (Margit Bergant, Štefica Zbodulja) v Račke, Račke 5-6 (Tanja Plevnik Peternelj) v predprostor 1. nads. Enote Vid)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**V torek, 31. 8. 2021 do konca prenove bodo potekale nekatere selitve oddelkov med enotami in začasnimi prostori:**

* **Sovice 5-6** (Maša Bertoncelj, Bojana Gudlin, Anja Podkrižnik) se iz predavalnice v E. Mišmaš selijo v **gasilski dom v Šentvid,** po prenovi se vrnejo v E. Sapramiška
* **Čebelice 3-5** (Anja Čarman) se **iz E. Mišmaš selijo v E. Vid**, v oddelek Mravljice, kjer ostanejo

**selitve v okviru enot:**

**Mišmaš:**

* **Ježki  3-4** (Erika Koglar, Lea Štrukelj) iz svoje igralnice v predavalnico do konca prenove, nato nazaj v Ježke
* **Vrabčki 2-3** (Milena Jerman, Jerca Rahne) iz svoje igralnice v Čebelice, kjer ostanejo
* **V igralnici Ježki se uvajata novi skupini 1-2 Metuljčki** (Mojca Možina, Jaki Lipovec) **in Rožice** (Špela Bizovičar), ki se po prenovi selita v E. Sapramiška.
* **V igralnici Vrabčki se uvaja nova skupina Vrabčki 1-2** (Tanja Plevnik Peternelj, Katarina Bukovec), kjer ostane.

**Vid: Mravljice** **5-6** (Alenka Končar, Anja Vidmar) se iz svoje igralnice selijo v Žabice, kjer ostanejo.

Glede organizacije in dostopa do novih prostorov vas bodo v tednu pred selitvijo nagovorili in usmerili vzgojitelji vaših otrok. Zaradi optimalne organizacije dela in koriščenja dopustov v času poletnih počitnic vas prosimo za sodelovanje pri točnih najavah prisotnosti oz. odsotnosti otrok v poletnih mesecih.  
  
Zavedamo, se da bo v začetku potrebno nekaj časa za prilagajanje in navajanje otrok na nove prostore. Potrudili se bomo, da bo celotna organizacija z naše strani potekala čim bolj tekoče, strpno in družinam prijazno. O morebitnih spremembah in organizaciji dela oddelkov vas bomo obveščali preko spletne strani in vašega oddelka.

Že vnaprej se vam zahvaljujemo za razumevanje, strpnost in vaše sodelovanje.

Veselimo se, da se bomo ob zaključku prenove navdušeni in zadovoljni vrnili v sodobno opremljeno in otrokom prijazno prenovljeno Enoto Sapramiška.

O strukturi oddelkov v šolskem letu 2021-2022 vas bomo obvestili v drugi polovici meseca avgusta.

Želimo vam lepe počitniške dni in vas lepo pozdravljamo.

Katja Zalar, pom. ravnateljice  
Damjana Zupanc, pom. ravnateljice

Mateja Štih,

ravnateljica